Imtella' Frar 6, 2021 L-amministrazzjoni tal-President tal-Istati Uniti Joe Biden ħadet deċiżjoni storika, hekk kif ħabbret li se tkun qed tappoġġja l-kandidatura ta' Ngozi Okonjo-Iweala biex din tokkupa l-irwol ta' Kap tal-Organizzazzjoni Dinjija tal-Kummerċ (WTO). Okonjo-Iweala hija l-eks Ministru tal-Finanzi tan-Niġerja. Jekk tiġi konfermata f'dan l-irwol, hi se tkun l-ewwel mara, u l-ewwel Afrikana, li tmexxi l-Organizzazzjoni Dinjija tal-Kummerċ. Lura f'Ottubru hi diġà kienet il-favorita li timla dan il-post, madanakollu l-eks President tal-Istati Uniti Donald Trump, dak inhar qal li jippreferi jara lil ħaddieħor imexxi din l-għaqda ta' preġju, u b'hekk appoġġja kandidat mill-Korea t'Isfel.